Geteroplazma
Geteroplazma — bu hujayra yoki shaxsda bir necha turdagi organella genomlarining (mitoxondriya DNK yoki plastid DNK) mavjudligi. Bu mitoxondriyal kasalliklarning ogʻirligini hisobga olishda muhim omil hisoblanadi. CHunki koʻpchilik eukariot hujayralari yuzlab mitoxondriyalarni oʻz ichiga oladi. Mitoxondrial DNK mutatsiyalar faqatgina baʼzi mitoxondriylarga taʼsir koʻrsatishi va koʻpchiligiga taʼsir qilmasligi odatiy hol. Zararli holatlar yaxshi oʻrganilgan boʻlsa-da, geteroplazma ham foyda keltiradi. Masalan, yuz yoshlilar geteroplazmiyani oʻrtacha darajadan yuqori darajada koʻrsatishadi. Tugʻilganda mitoxondrial DNKning barcha nusxalari koʻpchilik odamlarda bir xil deb hisoblanadi. Mikrogeteroplazma mitoxondrial genomlarning 2−5% gacha mutatsiyalar boʻlib, kattalarning aksariyatida mavjud. Bu bir organizmda yuzlab mustaqil mutatsiyalarni anglatadi, har bir mutatsiya barcha mitoxondrial genomlarning taxminan 1-2% ga teng. Juda past darajadagi geteroplazmatik dispersiya, deyarli, barcha shaxslarda, hatto sogʻlom odamlarda ham mavjud va bu ehtimol, irsiy va somatik yagona asos oʻrnini bosishi bilan bogʻliq.